

1(2)

**LAUSUNTO**

27.9.2013

Opetus- ja kulttuuriministeriö

PL 29

00023 Valtioneuvosto

OKM003:00/2012

**AMMATILLISEN KOULUTUKSEN TUTKINTOJÄRJESTELMÄN KEHITTÄMISTÄ KOSKEVA LUONNOS HALLITUKSEN ESITYKSEKSI**

Yksityisten ammatillisten oppilaitosten liitto ry (YAOL ry) haluaa tuoda esille opetus- ja kulttuuriministeriön luonnoksesta hallituksen esitykseksi koskien ammatillisen koulutuksen tutkintojärjestelmän kehittämistä seuraavaa:

Pääkohdiltaan luonnos hallituksen esityksesi on hyvä ja selkeyttää määritelmiä ja yhdenmukaistaa rakenteita.

Osaamispisteet Yksityisten ammatillisten oppilaitosten liitto katsoo kuitenkin, että aikataulu osaamispisteiden käyttöönottoon on koulutuksen järjestäjien näkökulmasta turhan nopea, koska se vaatii runsaasti opetussuunnitelmien uudistustyötä.

Opiskelupolut Lisäksi Yksityisten ammatillisten oppilaitosten liitto haluaa korostaa, että opiskelijoiden mahdollisuudet siirtyä ammatillisesta peruskoulutuksesta ammatillisen lisäkoulutuksen piiriin tulee turvata siten, että opiskelija aidosti voi hyödyntää aikaisemmin, myös peruskoulutuksessa hankkimaansa osaamista.

Rahoitus Ammatillisen koulutuksen rahoitusjärjestelmää kehitettäessä on otettava huomioon uudistetun tutkintojärjestelmän linjaukset ja opiskelijoiden mahdollisuudet tutkinnon osien suorittamiseen myös kolmen vuoden määräaikaa pidemmällä aikavälillä.

**YKSITYISTEN AMMATILLISTEN OPPILAITOSTEN LIITTO (YAOL) ry**

Gun Marit Nieminen

hallituksen puheenjohtaja